Nyeste Skilderie af Kiøbenhavn, 1825-09-13
Det Kongelige danske Landhuusholdningsselskab har udlovet en Præmie for en klar Fremstilling af Aarsagerne til Kornprisernes dybe Fald i de senere Aar, med særdeles Hensyn til Danmark. Hvad der i denne Anledning er indleveret til Selskabet, veed jeg ikke; men da det unægteligt er af yderste Vigtighed at komme til klar Anskuelse af denne Sag, ikke for Landmanden alene, som derefter har at indrette sit Landbrug, men ogsaa for Regjeringen, som, formedelst forandrede Kornpriser, kunde nødsages, til forandrede Forholdsregler, saa vil jeg her forsøge at give et lidet Bidrag dertil. Jkke faa danske Mænd, og deriblandt nogle, for hvis Vid og Jndsigt jeg bærer al Agtelse, have yttret den Mening, at disse lave Kornpriser ikke ville kunne holde sig længe, men snart komme til at staae i et, til Productionsomkostningerne, Afgifterne og Varerne fra Udlandet mere passende Forhold. Give Gud at denne Mening var den sande og rigtige, thi hvad vil skee, hvis den ikke er det? Naar Landmanden ikke kan afsætte det vigtigste, og saa at sige eneste Product, som vi for Tiden have at udføre, kan han heller ikke betale sine Skatter og andre Pengeafgifter, ligesaalidet som han kan fortsætte sin Avlsdrift og Næring; men saa kan Regjeringen heller ikke vedligeholde Statens Forsvarsvæsen, ikke lønne sine Embedsmænd og ikke betale Renter og Afdrag paa Statsgielden, hvilket vilde lede til en Crisis, som blev farlig og sørgelig at gaae imøde. Hvorvidt der nu er Grund til at haabe høiere Kornpriser, eller tilat befrygte disses end dybere Fald, det maae Besvarelsen af Spørgsmaalet, hvad er Aarsagen til de lave Kornpriser, kunne sige os. Ligesom Hunger og Dyrtid altid har havt til Aarsag, enten virkelig Mangel, eller en almindelig antaget Mening at der var, eller Udsigt til at der vilde blive Mangel, – thi Opinionen kan, endskjøndt den er ugrundet, ofte gielde i Handelsverdenen, for en kort Tid, mere end Virkeligheden – saaledes maae ogsaa Aarsagen, til lave Kornpriser eller Godtkjøb være enten virkelig Overflødighed, eller en almindelig Opinion, grundet eller ugrundet, at der er Overflødighed eller Udsigt dertil, thi de modsatte Aarsager have, under lige Omstændigheder, de modsatte Virkninger. Da der nu paa alle Torve og paa alle Handelspladse faldbydes Korn til de laveste Priser, og da alligevel Faa eller Jngen ville kjøbe mere end til eget Forbrug, for en kort Tid, saa synes det klart, at det som trykker al Kornhandel og tilintetgjør al Speculation, deri, det maae være en almindelig antaget Mening eller Opinion, at der er Overflødighed af Korn, og at der vil blive endnu større. Vi skulle see, om denne Opinion er grundet eller ugrundet. Naar der aarlig produceres, i det Hele taget, mere Korn end der aarlig forbruges, saa bliver der, efter flere Aars Forløb, et Kornforraad, som ikke kan anvendes, men som Eierne dog ikke ville tilintetgjøre, men heller tage Lidet for end slet Jntet, og som altsaa maae nedsætte Prisen, indtil det store Kornforraad er forsvundet, og det aarlige Product ikke alt for meget overstiger den aarlige Consumtion. Er der nu virkelig et saadant Forraad af Korn, og er der klar og vis Udsigt til, at dette Forraad ei alene vil fremdeles vedblive, men endog aarligen tiltage, – hvilket jeg paatager mig at bevise, - saa ere der ogsaa tilstrækkelige Aarsager til lave Kornpriser. Nogle have paastaaet, at et vaklende Pengevæsen og Statspapirer, hvilke skulle, ligesom Fanden fordum, have Skyld for alle de Ulykker som skee, have været Aarsag til de lave Kornpriser. Det kan ikke nægtes, at mange Kornhandlere, Godseiere og Landmænd ere blevne ruinerede derved; men at et vaklende Pengevæsen i Danmark og danske Statspapirer have frembragt lave Kornpriser i Rusland, Polen, Preussen, Tydskland, Holland, Sverrig og Norge, det benægtes aldeles, ligesom og at Statspapirerne skulle være Skyld i Landeiendommenes Fald, thi en Landeiendoms Værd forholder sig til Prisen paa dens Product, saaledes som en Obligation forholder sig til Pantet, eller Opinionen om Pantet, for Obligationen og dens Renter. Stil sikkert Pant, svar høie Renter, saa stiger Obligationen; skaf gode Kornpriser, kræv forholdsmæssige Afgifter, saa stiger Landeiendom menes Priis, om der end er 10 Gange saa mange Statspapirer som nu. Overflødighed og Udsigt til Overflødighed af hvilkensomhelst Ting gjør at Tingen taber af sit Værd, i Forhold til andre Ting, hvoraf der ikke er Overflødighed.